《悲秋十八咏效晚唐体和邓玄度给谏 其七 秋菰》
明代·韩上桂

平湖一望水连天，弱带愁肠暗自牵。饭煮雕胡无可进，席分蒲自竟难眠。

沉云似墨情俱黯，逐浪如鸥势不前。闻道沈郎曾寄咏，近来腰瘦付谁怜。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。